Diari Oficial de la Generalitat Valenciana


Sumari del DOGV 5213, del 07-03-2006 (2006/2238)

RESOLUCIÓ de 16 de febrer de 2006, del conseller d'Economia, Hisenda i Ocupació, per la qual s'accepta la cessió d'ús, efectuada per la societat anònima municipal Actuaciones Urbanas de Valencia (AUMSA) a favor de la Generalitat Valenciana, d'uns locals de l'edifici en construcció situat a València, carrer Campos Crespo 94, per a ser destinats a centre de salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5213

Data del DOGV
:   07-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2238


Data del document
:   16-02-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària

RESOLUCIÓ de 16 de febrer de 2006, del conseller d'Economia, Hisenda i Ocupació, per la qual s'accepta la cessió d'ús, efectuada per la societat anònima municipal Actuaciones Urbanas de Valencia (AUMSA) a favor de la Generalitat Valenciana, d'uns locals de l'edifici en construcció situat a València, carrer Campos Crespo 94, per a ser destinats a centre de salut. [2006/2238]  
Per Acord plenari de 30 de març de 2001, l'Ajuntament de València, va aprovar el conveni a subscriure entre la Generalitat Valenciana i l'esmentat ajuntament amb vista a constituir drets de superfície a favor de la Generalitat Valenciana sobre diverses parcel·les municipals, per a construir-hi centres de salut.  
Per Resolució de 19 de setembre de 2001, de la Conselleria d'Economia, Hisenda i Ocupació, es va acceptar la constitució dels drets de superfície sobre tots i cada un dels immobles, a excepció dels que corresponen a l'edifici a construir al c/Campos Crespo, 94 (plantes baixa, 1r i 2n), per existir una contradicció entre l'Acord plenari de 30 de març de 2001, que aprova l'esborrany del conveni, en el qual s'afirma que es constituïx un dret de superfície en favor de la Generalitat sobre l'immoble, i l'acord de la Comissió de Govern de 15 de juny de 2001, pel qual s'encarrega a Actuaciones Urbanas de Valencia, SA, (AUMSA) la construcció d'un edifici sobre el solar «amb reserva a favor de la Generalitat Valenciana, Conselleria de Sanitat, de les plantes baixes, primera i segona per a la ubicació d'un centre de salut».  
La Junta de Govern Local de l'Ajuntament de València, en sessió ordinària realitzada el dia 22 d'octubre de 2004, va acordar transferir a la societat municipal Actuaciones Urbanas de Valencia (AUMSA), entre altres immobles, la parcel·la edificable sítuada a València, c/ Campos Crespo, 94, de 930 m². L'esmentat acord d'aportació a AUMSA, en descriure la parcel·la, indica que «La planta baixa i pisos 1r i 2n es destinaran a centre de salut, segons acord plenari de 30 de març de 2001».  
Amb data 19 de gener de 2006, va tindre entrada en el Registre General d'esta conselleria un escrit pel qual el senyor Carlos Masiá Lleó, actuant en la seua condició de gerent d'AUMSA, assenyala que en escriptura d'Augment de Capital Social, autoritzada davant del notari de València, Sr. Manuel Ángel Rueda Pérez, el 2 de novembre de 2005, s'ha formalitzat l'acord adoptat per la Junta de Govern Local en sessió realitzada el 22 d'octubre de 2004, i indica que AUMSA, com a actual propietària de l'immoble situat al carrer de Campos Crespo 94, en compliment del compromís contret per l'Ajuntament de València amb la Conselleria de Sanitat, està en disposició de dur a terme la cessió d'ús dels locals en la planta baixa, i primera i segona planta alta de l'edifici que s'està construint en el solar mencionat. Amb esta finalitat, tramet minuta d'escriptura de cessió d'ús dels locals mencionats.  
Sol·licitat informe respecte d'això a la Conselleria de Sanitat, el director general de Recursos Econòmics informa el 30 de gener de 2006, que «estant les obres preparades per iniciar-se, és procedent l'acceptació».  
L'article 39 c) de la Llei 14/2003, de Patrimoni de la Generalitat Valenciana establix que la Generalitat podrà adquirir béns i drets per herència, llegat i donació. D'altra banda, l'article 43 de la mateixa llei atribuïx a la Conselleria d'Economia, Hisenda i Ocupació la competència per a acceptar donacions.  
En conseqüència, fent ús de les atribucions conferides per la legislació vigent, resolc;  
Primer  
Acceptar la constitució i cessió a favor de la Generalitat Valenciana, d'un dret real d'ús, de caràcter gratuït i un termini de duració de cinquanta anys, sense perjuí de la possibilitat de pròrroga, sobre l'immoble següent, propietat de la societat anònima municipal Actuaciones Urbanas de Valencia (AUMSA), que serà destinat per la Generalitat a la instal·lació i funcionament d'un centre de salut:  
.Local en planta baixa, primera i segona alta, de l'edifici situat a València, carrer de Campos Crespo, número 94. Les seues tres plantes constituïxen un únic departament, sense ús específic, unit interiorment per dues escales i un ascensor (local que està reservat per a ser cedit a la Generalitat Valenciana, Conselleria de Sanitat, per a ubicar-hi un centre de salut, d'acord amb l'acord plenari de l'Ajuntament de València, de 30 de març de 2001). La part del local situada en planta baixa té accessos independents directes des de les vies públiques de situació de l'edifici, carrer de Campos Crespo, carrer de José Andreu Alabarta i plaça de Beatriu Civera, per mitjà de buits oberts en les façanes que donen a estes, i les dues plantes altes d'este (primera i segona alta) tenen accés des de la planta baixa, per mitjà d'una escala i un ascensor interior que comunica les tres plantes, aquelles dues plantes altes tenen també un accés de vianants, propi i independent, per mitjà d'un vestíbul particular, en planta baixa, amb porta d'accés independent que dóna al carrer de Campos Crespo, dotat d'una escala, vestíbul que està situat a l'esquerra del denominat .vestíbul 2. d'accés a les vivendes de l'edifici. La cambra de màquines de l'ascensor de què està dotat este .departament especial. en planta baixa i plantes primera i segona altes, està ubicat en el replanell de la planta tercera alta de l'escala amb accés pel denominat .vestíbul 1. de l'edifici. Les seues superfícies aproximades, entre les tres plantes que el componen, són: útil de 1.873,90 metres quadrats, dels quals corresponen 550,24 metres quadrats a la planta baixa, 661,83 metres quadrats a la primera planta alta i els altres 661,83 metres quadrats a la segona planta alta; i construïda de 2.049,30 metres quadrats, dels quals corresponen 592,02 metres quadrats a la planta baixa, 728,64 metres quadrats a la primera planta alta i els altres 728,64 metres quadrats a la segona planta alta. Les tres plantes que el componen estan diàfanes o sense distribució interior, tenen en la planta baixa un menut entresolat sobre el buit de la rampa d'accés als soterranis. Confronta: en planta baixa: davant, carrer de Campos Crespo; i interiorment, buit de la rampa, corredor i escala d'accés als soterranis, dreta, mirant a la façana des del dit carrer, amb el denominat .vestíbul 1., dependències comunitàries existents en l'interior del dit vestíbul, buit d'escala de l'indicat vestíbul per a accés a les vivendes de les plantes altes, buit de la rampa d'accés al soterrani, i límit general de la dreta de l'edifici; fent-ho per la dreta també, .-pel seu vestíbul particular d'accés., amb el denominat .vestíbul 2. d'accés a les vivendes planta altes, els buits d'ascensor i d'escala del dit vestíbul i dependència comunitària ubicada en l'interior de l'indicat .vestíbul 2.; per l'esquerra, carrer de José Andreu Alabarta, xamfrà d'este carrer amb el de Campos Crespo, buits de ventilació natural dels soterranis, i amb el denominat .vestíbul 2. i escala d'accés a les vivendes en plantes altes, i dependències comunitàries existents en l'interior del dit vestíbul; i fons, plaça de Beatriu Civera (sobre parcel·la qualificada com .Educatiu Cultural.), i buits de ventilació dels soterranis; i en les plantes primera i segona altes: al davant, carrer de Campos Crespo, al qual dóna la façana; dreta, mirant a la façana des del dit carrer, límit general de la dreta d'edifici; esquerra, carrer de José Andreu Alabarta, al qual també dóna façana, i xamfrà d'este carrer amb el de Campos Crespo, al qual també dóna façana; i fons; plaça de Beatriu Civera. Interiorment confronta en ambdues plantes altes amb els dos patis de llums i els buits d'escala i ascensors dels denominats .vestíbul 1. i .vestíbul 2. (per a accés a les vivendes en plantes altes).  
No obstant la seua condició d'element comú, la propietat d'este departament té l'ús exclusiu i excloent, com a terrassa xafable, de la coberta de la planta baixa del mateix local en la part d'esta que constituïx base dels dos patis de llums; a les terrasses dels quals es té accés directament des de la primera planta alta del departament que es descriu.  
Quota: 30,94%  
Forma part, en règim de propietat horitzontal, de l'edifici següent a València, amb façanes al carrer de Campos Crespo, (vent est), on li correspon el número 94.  
Dades registrals:  
Registre núm. 2 de València, tom 2836, llibre 163, secció 7a, foli 209, finca núm. 7.558, inscripció 1a.  
Dades cadastrals:  
L'immoble descrit, recentment acabat, no té designada encara referència cadastral, la corresponent al solar és la 350331OYJ2730D0001ZZ.  
L'immoble es troba lliure de càrregues i gravàmens, i al corrent de despeses.  
Segon  
Formalitzar en escriptura pública la cessió i acceptació, i tramitar la seua inscripció en el Registre de la Propietat. Així mateix, haurà de donar-se d'alta en l'Inventari General de Béns i Drets de la Generalitat Valenciana el dret real d'ús sobre l'immoble descrit en el punt anterior, en concepte de domini públic, afecte al servici sanitari i adscrit a la Conselleria de Sanitat.  
València, 16 de febrer de 2006.. El conseller d'Economia, Hisenda i Ocupació: Gerardo Camps Devesa.